Täna saates - poisipõlves õppis ta tunde Koraani.
Täna ristib ta moslemeid Jeesuse usku.
Kogudus kasvab sõjapiirkonnas.
Ukraina kristlased viivad Jumala armastust sõjast räsitud aladele.
Superraamatu Gizmo aitab Nepaali lastel taas naerma õppida.
KRISTLIKU MAAILMA UUDISED
Tere tulemast saatesse! Olen George Thomas. - Oled jah.
Mina olen Wendy Griffith.
Samal Liibüa rannal, kus ISIS hukkas mullu 21 kristlast,
ristis üks evangelist hiljuti endiseid moslemeid ristiusku.
Noorpõlves õppis ta tundide kaupa Koraani, nüüd jutlustab evangeeliumi.
Kuidas see muutus juhtus?
Sellest räägib dr Michael Youssefi teenistuse Leading the Way lugu.
Moslemina käisin poisipõlves koraanikoolis.
5.―20. eluaastani ehk 14 aastat.
SHAHID, KRISTLIKU TELEKANALI VAATAJA
Seejärel tegin eksami: oskasin tervet Koraani peast.
Kui aga uurisin šariaadi seadust, mitte Koraani ennast,
paljastus täielikult islami varjatud reaalsus.
Kolme õppeaasta vältel hakkasin tasapisi islami suhtes muret tundma.
Küsisin sõpradelt vastuseid. Need ei veennud mind.
Nad hakkasid minusse vaenulikult suhtuma.
Nad rääkisid koraanisalmist, mille järgi moslem
ei peaks otsima vastuseid asjadele, mis võivad talle kahjuks tulla.
Võitlesin sellega üle nelja aasta.
Lõpuks kaotas islam minu jaoks mõtte. Religioon lakkas olemast.
Muhamed ei tähendanud mulle midagi. Minust sai ateist.
Juhuslikult kodumaad külastades
sirvisin meelelahutust otsides telekanaleid.
Sattusin kanalile The Kingdom Sat, kus esitati laulu.
Kuulsin sõnu, mida me islamis kunagi ei kasutanud.
Tahtsin rääkida kanali rahvaga, nii et helistasin numbrile ekraanil.
Vestlesin Kamali nimelise vennaga.
Hoidsime ühendust kaks aastat.
Ta õpetas mulle Kristuse kohta:
kes Jeesus on on ja kuidas saada kristlaseks.
Kahe aasta järel võtsin nendega uuesti ühendust.
Nad tutvustasid mulle kristlasest venda ja tema sõpra kanalilt.
Pärast vennaga kohtumist uurisime kolm kuud koos asju.
Uurisime mitmeid kristluse teemasid.
Uurisime, kuidas elada Kristusega, Temaga osaduses olla
ja osaleda koguduses.
Võtsin vastu Jeesuse pääste ja lasin end ristida.
Järgmiseks sammuks oli Issanda teenimine oma kodumaal.
Sealsed inimesed peavad õppima tundma Jeesust, Jumalat ja Issandat.
Tööd on kindlasti palju.
Peagi pärast Shahidi kojunaasmist kaotati temaga ühendus.
Kahe kuu pärast kuulsime, et pöördumine oli pahandanud isa,
kes andis ta võimudele üles ja Shahid võeti piiril kinni.
Ta leiti põgenikelaagrist, kus kaks moslemit teda tappa püüdsid.
Kuid Issand päästis ta kahel korral.
Shahid rääkis, miks moslemid teda tappa tahtsid.
Ma ei suutnud suud kinni hoida. Pidin rääkima Jeesusest.
Teenistuse Leading the Way abil
pääses Shahid põgenikelaagrist. Ta helistas meile, et tänu avaldada.
Olen vaba. Tänage kõiki, kes mind aitasid.
Aitäh advokaadi ja tema töö eest. Aitäh hoolimise eest.
Ta on toonud mitmeid Kristuse juurde ja ristib islamist pöördujaid.
Ta aitab järeltöös moslemimaailmas.
Ta aitab teenistusel tagakiusatud kristlasteni jõuda.
Ta on rajanud kogudusi Põhja-Aafrikas ja Euroopas
ning on olnud kristlane alles kaks aastat!
Shahid saatis meile pildi, kus ta ristib uusi usklikke
samal rannal, kus ISIS hukkas 21 kopti.
Palvetame, et Issand õnnistaks meid, kui teenime Teda
ja levitame Tema Sõna.
Issand õnnistagu teid kõiki!
Julgustav! Võid jagada lugu oma sõprade ja sugulastega
ning julgustada neid sellega, kuidas Jumal oma tööd teeb.
Külasta uudiste Facebooki lehte.
ISIS harrastab genotsiidi kristlaste ja teiste usuvähemuste vastu.
Nii räägib katoliiklik vennaskond Kolumbuse rüütlid.
Vennaskonna teatel on kristlasi tapetud, röövitud ja vägistatud
ning hävitatud usuhooneid. Valge Maja teatas varem,
et juriidilised tingimused genotsiidi termini kasutamiseks
pole veel täidetud.
ISISe käes 9 päeva vangis olnud isa al-Bazi pole nõus.
Mul on veel alles röövimise hetkel seljas olnud särk. Veri meenutab.
Seda juhtub mu rahvaga iga päev.
Mul vedas. Näen oma verd. Mäletan. Aga mu rahvas? Neil pole võimalust.
Kolumbuse rüütlite raporti teatel on juriidilised künnised ületatud.
Iraagis elas varem 2 mln kristlast, nüüd on neid alla 300 000.
Järgmiseks - Sõda ja vaesus räsivad Ida-Ukrainat.
Miks kogudus seal kasvab? Kohe räägime.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Sõjast räsitud Ukrainas sirutuvad evangeelsed misjonärid
lahingute jalgu jäänute poole. Kuigi relvarahu on kestnud aasta,
jätkavad Ukraina väed ja Venemaa toetatud separatistid lahinguid.
See ei takista evangeelsetel gruppidel "halli ala" elanikke aitamast.
Üks aitajaid on CBN-i Orvu Tõotus,
mis edastab koguduste kaudu toitu ja muud vajalikku.
Vestlesin Natalia Komjakiga.
Mida täpselt rindejoonel teete? Olete seal juba aastaid olnud.
CBN-il on Ukrainas esindus,
mis aitab abivajajaid ja kannatajaid.
Orvu Tõotus aitab eelkõige lasteni jõuda.
Haavatavaid lapsi on palju. Paljud on sõjas orvuks jäänud
või elavad sugulaste juures sõjapiirkonna ulatuses.
Töötate evangeelsete koguduste kaudu, kas pole?
Täpselt. Sõja ja ebakindluse ajal
ei vaja inimesed üksnes leiba ja vett. Nad vajavad ka rahu,
mõistmist ja lohutavat, turvalist ligimest,
kes räägib neile ka igavesest julgeolekust.
Kogudus töötab kohapeal ja käivitab erinevaid töövorme.
Tahame läbi käia kõik sõjapiirkonna ja lähikonna linnad.
Korraldame Superraamatu üritusi, et lapsed saaksid vastuseid
ja õpiksid Kristust tundma.
On huvitav, et olete leidnud kuus uut kogudust,
keda CBN-i Orvu Tõotuse Ukraina esindus toetab.
Need kogudused asuvad rindejoone lähedal. Miks seal?
Neil inimestel pole midagi. Isegi mitte leiba. Poed on tühjad.
Keegi ei aita. Paljalt leiva jagamisest ei piisa.
Seal vajatakse ka muud. Sellest üksi ei piisa.
Nad vajavad sinna kedagi, kellega rääkida hirmudest ja probleemidest
ja et nad abi saaksid. Slovjanskis on kogudus,
mille misjonikoolis on koolitatud üle 300 uue misjonäri,
kes saadetakse kogudusi istutama.
Sealt saab rahvas vastuseid, abi ja lohutust.
Kogudus kasvab enneolematult. ja CBN osaleb selles.
Orvu Tõotus toetab ja rahastab koguduste lastetööd.
Milline mõju on teie tööl ühiskonnale neil rasketel aegadel?
Tahame jõuda üksikisikuteni. Käib sõda, mille lõppu pole näha.
Sul pole kuhugi minna. Kelle poole sa pöördud?
Kui on olemas kogudus, keegi kes annab sooja suppi,
toob leiba, lohutust ja õpetab lapsi, sest koolid on suletud.
Lapsed võivad jätkata kooliskäimist. See toob stabiilsust.
Aitäh tähelepanekute ja visiidi eest! - Suur tänu.
Natalia rääkis, et Venemaa toetatud separatistid
ja Vene Õigeusu Kirik kiusavad kogudusi taga.
Tervikintervjuud võib vaadata saate kodulehel.
Nüüd Ladina-Ameerikasse ja ohtlikult vaesesse Haitisse -
vaesus, loodusõnnetused ja korrumpeerunud valitsus
on tekitanud seal toiduvarustuskriisi.
Haiti vajab töökohti ja jätkusuutlikke toiduallikaid.
Operatsioon Õnnistus aitab vesiviljelusega. Jätkab Caitlin Burke
Operatsioon Õnnistus võitleb Haitil täisajaga nälja vastu.
Kui 2009. a esmakordselt Haitile tulin ja nägin, milline nälg rahval oli,
nägin samuti, et seal oli palju vett ja päikesepaistet.
Mõtlesin, et see on soodne paik vesi- ja kalaviljelusele.
Siin Operatsioon Õnnistuse kalainkubaatoris kasvavad tilaapiad.
Nii toodetakse proteiini, täituvad tühjad järved ja elavdub majandus.
Tilaapia on siia sobiv kalaliik.
See on üks lihtsaimini kasvatatav kala. Ta kasvab kiiresti.
Tal on palju liha. Seda ju tahetaksegi.
Kaladele on suur turg. Paljud järved ja veehoidlad on tühjad.
Näljaste põlvkonnad on järved ja jõed tühjaks püüdnud,
et peresid elus hoida.
Operatsioon Õnnistus toodab iga kuu üle miljoni kalamaimu.
Need müüakse kalafarmidele või istutatakse järvedesse.
Taino Aqua Ferme TAF on OÕ suurim klient,
kes ostab iga kuu lausa 70 000 maimu kasvatamiseks ja müügiks.
Esimesel aastal tahame kasvatada 500 tonni.
Oleme riigi suurim vesiviljelusfirma. Loodame kasvada.
Esmalt on vaja sobivat viljeluskohta.
Siin on TAF-i massiivsed võrkpuurid.
Järves on kuus võrkpuuri. Valmimas on veel kuus.
Igasse puuri mahub 200 000 kala.
Kalad kasvavad oodatust kiiremini. 35 % kiiremini.
Toitainete poolest on nad oodatust tõhusamad.
Näib, et nad tunnevad end hästi.
Maimude müük on suur osa kalainkubaatori tööst,
kuid OÕ annetab kalu ka koolidele, lastekodudele ja haiglatesse.
Keha vajab proteiini.
Haitil koosneb vaeste toiduvalik tihti ubadest ja riisist.
Alati pole sedagi.
Inkubaator aitab luua jätkusuutlikku toiduallikat ja töökohti.
See on tõeline lahendus vaesusele ja Operatsiooni Õnnistus eesmärk.
Kõik on kuulnud vanasõna, et mees tuleb õpetada kala püüdma.
See on tähtis põhimõte: Tahame õpetada kogu riigi kalastama.
Caitlin Burke, Port-au-Prince, Haiti
Hoia kalast kinni, Caitlin! Järgmiseks - Gizmo maailma katusel.
Superraamat vallutab Nepaali.
Taevas
Silm pole näinud ega kõrv kuulnud,
mida Jumal on valmistanud neile, kes Teda armastavad.
Seal pole pisaraid ega leina.
Pole enam kannatust. Seepärast tahamegi sinna pääseda.
"Heaven" (Taevas) ― Telli Pat Robertsoni uus õpetussari.
Nüüd saadaval.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Hinduistlikus Nepaalis on uus prominent.
Mullu raputas Nepaali maavärin. Mäletad? - Mäletan.
Kes see prominent on? - Gizmo.
Superraamatu Gizmo aitab lastel uuesti naerma õppida
ja samas õpivad nad tähtsaid asju. Jätkab Lucille Talusan.
Superraamatu maskott Gizmo on olnud Nepaalis alles kolm nädalat,
kuid on jõudnud juba 30 000 lapseni.
CBN usub, et kui üht Superraamatu animatsiooni peategelast
esitletakse kogudustele ja koolidele, siis vaatajate arv kasvab.
Nepaalikeelne Superraamat alustas rahvuslikus televõrgus
kaks nädalat enne mullust maavärinat.
Gizmo ja Superraamatu meeskond hakkasid külastama perifeeria koole,
kus õpivad peamiselt hindud. Vaatajate arv hakkas kasvama.
Gizmo leiab siin Nepaalis kiiresti uusi fänne.
Lapsed armastavad teda. Nad õpivad Piiblist moraaliväärtusi.
Gizmo räägib laval lastega nepaali keeles.
Ta julgustab neid võitlema halbade kommetega,
nagu Taavet võitles Koljatiga.
Elav ja lõbus Gizmo rõõmustas nii õpilasi kui koolijuhte.
Aitäh, et tõite Gizmo meie kooli ja esitlesite Superraamatut.
See on õpilastele suureks abiks.
Nepaali koolid on peamiselt hinduistlikud.
See on väljakutse Superraamatule, mis on loomuselt kristlik.
Üks koolijuht ütles: "See on meie kultuuri ja traditsioonide vastu."
Tiimijuht ütles: "Vaata üht osa ja ütle, mis sa arvad."
Ta vaatas ja nägi, et Superraamatu lood
õpetavad samu häid moraaliväärtusi ja iseloomujooni,
mida nemadki oma koolides. Seejärel võtsid nad selle vastu.
Gizmoga laupäeval kohtunud lapsed
suudavad vaevu oodata, millal kodus telerist uut osa näevad.
Kuna Kanchanpuri perifeeriakülas on teler vaid mõnes kodus,
kogunes suur lasterühm ühte majja esimest Superraamatut vaatama.
Oli väga tore kohtuda Gizmoga ja vaadata teda Superraamatust.
Õppisime tänasest osast, et tuleb austada vanemaid.
Mulle väga meeldib Superraamat. Vaatame seda uuesti.
Gizmo ringreis alles algas.
Tiim tahab käia paljudes kogudustes ja koolides kõikjal Nepaalis,
eriti kuna erainternaatkoolide liit
kiitis heaks Superraamatu koolikülastused.
Tahame, et lapsed muutuksid ja areneks nende iseloom,
et nad avaldaksid tulevikus Nepaalile head mõju.
Lucille Talusan, Dhangadhi, Nepaal
Tore näha Lucille'i Nepaalis tegutsemas. Tundsingi sinust puudust!
Kas teadsid, et Superraamatul on laste jaoks piiblirakendus?
See on saadaval meie kodulehel Superraamatu sektsioonis.
Lae see oma mobiili ja hakka lastele Piiblit õpetama.
Ühine 700-klubiga ja saad Pat Robertsoni uue DVD:
Surnud ja taevas käinud inimesed räägivad oma kogemustest.
Olin vaba. - Ma ei kartnud. - Tundsin rahu pealaest jalatallani.
Vestlen tunnustatud südamekirurgiga.
Kui paljud on surnud ja ellu ärganud? - Kümned patsiendid on surnud
ja taevast kogenud.
Telli ekraaniloleval numbril õpetus-DVD "Heaven" (Taevas).
Räägin ka Piibli vastustest tähtsatele küsimustele igaviku kohta.
Pat, kas oleme igavesed olendid? Kas elu jätkub?
Jah. Piibel ütleb nii. Surm ei hävita meid. See on kindel.
Meie vaim elab igavesti.
Telli Pat Robertsoni uus õpetus. "Heaven" ― DVD nüüd saadaval.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Iisraelis on võimatu auku kaevata,
ilma midagi ajaloolist leidmata.
Jeruusalemmas leiti hiljuti kaks iidset pitserit,
mis räägivad paljugi linna ajaloo ja elanike kohta.
Jätkab Chris Mitchell.
Arheoloogid leidsid pitserid 2500-aastasest hoonest.
Selles ehitises tehti väga õrna tööd.
Pinnas sõeluti läbi, et leida väikseimadki muinasesemed.
Leidsime muuhulgas kaks heebreakeelset pitserit.
Ühel oli mehe nimi Sa'aryahu ben Shabenyahu,
ja teisel naise nimi Elihana bat Gael.
Pitserid leiti Taaveti linnas, mida on välja kaevatud 9 aastat.
See on olnud otsekui kellaks, mis räägib iidse Jeruusalemma ajaloost.
Seisame iidse Jeruusalemma südames.
Piibel viitab sellele kui Taaveti linnale.
Linn rajati siia ja arenes siin väikesel väljakul
tuhandeid aastaid.
Siin on kümme ajalooperioodi alates 9. sajandist eKr,
vaid ca sada aastat pärast Taaveti ja Saalomoni riike.
On ka mitmeid nooremaid, vähem iidseid leide,
hasmonealaste, hellenite, rooma ja bütsantsi perioodidest
ning islami varasest ajast. Iga väljakaevatud periood
paljastab ülihuvitavaid ja põnevaid leide.
Tchekhanovetsi sõnul on naise nimega pitser väga haruldane.
On põnev leida, et Jeruusalemmas oli iidsetel aegadel tugevaid naisi.
Me ei tea, kes ta oli
ja miks tal selline positsioon oli.
Naine polnud iidses Lähis-Idas tavaliselt kõrgel positsioonil.
Seepärast oli huvitav leida pitser, kus on naise nimi.
See on äärmiselt inspireeriv.
Teame seda ühiskonda "meeste maailmana".
Nii see iidses Lähis-Idas kaua aega tagasi oligi.
Kuid ka siis oli naisi, kes suutsid iseseisvat elu elada.
Mõned on võrrelnud Elihanat Õpetussõnade 31. peatüki naisega:
"Ta muretseb villu ja linu ning töötab virkade kätega.
... Ta mees on tuntud väravais, kui ta istub maa vanemate hulgas."
Tchekhanovetsi sõnul äratab nimi mineviku ja selle inimesed ellu.
Kui leitakse isiku nimi,
muutub leid abstraktsest individuaalseks.
Teame nime järgi, et ta oli siin. Minu meelest on see imeline.
Ja fakt, et see on naine, on minu meelest väga inspireeriv.
Chris Mitchell, Taaveti linn, Jeruusalemm
See on tänaseks kõik. Aitäh vaatamast! - Küll läks ruttu!
Järgmise nädalani! Jumal õnnistagu teid!
Tõlge: Monika Jaaguri